als_Latn dik_Latn sag_Latn
Një nga veçoritë më interesante të asistentit virtual Cortana është se ai mund të bëjë parashikime. Deri tani asistenti virtual, që funksionon me platformën Windows Phone, ka rezultuar i saktë në parashikimet që ka bërë për Kampionatin Botëror të Futbollit 2014. Në 14 ndeshje, kanë fituar po ato ekipe që kishte parashikuar Cortana, duke e mbyllur me ndeshjen e fundit Argjentinë-Hollandë, ku Cortana parashikoi që do të fitojë Argjentina dhe ashtu ndodhi me përfundimin e ndeshjes 4 me 2.
Kjo është shumë interesante sidomos për ata që duan të dinë se si do të shkojë ndeshja e ardhshme Gjermani-Argjentinë që të vendosin ndonjë bast. Cortana ka tejkaluar deri tani edhe oktapodin Paul, i cili ka bërë 8 parashikime të sakta të ndeshjeve, ndërsa Cortana ka bërë 14 parashikime të sakta.
Sa i përket finales, Cortana ka parashikuar që Kupën e Botës do ta fitojë Gjermania. Ndeshja do të zhvillohet më 13 korrik, kështu që na mbetet të presim këtë datë për të vërtetuar nëse asistenti virtual Cortana do të rezultojë për të pesëmbëdhjetën herë i saktë.
(Herë të lexuara: 281)
als_Latn als_Latn als_Latn als_Latn